O concepție greșită destul de răspândită este aceea conform căreia un număr mic de "conchistadori" a cucerit teritorii vaste cu sprijinul direct al cavalerilor îmbrăcați în armură și cel indirect al bolilor la care indigenii nu aveau imunitate. Ultimele cercetări sugerează că spaniolii s-au bazat pe alianța cu triburi locale, care au adus alături de "caballeros" sute de mii de războinici băștinași. Hernán Cortés a reușit să cucerească Imperiul Aztec în 1519–1521cu ajutorul războinicilor tlaxcalani, în vreme ce Imperiul Inca a fost cucerit de Francisco Pizarro în 1532–1535 cu ajutorul a aproximativ 40.000 de dezertori incași.